[image: Via Lietuva Logo - Skaidrus Juodas.png]



2025-05-22



DĖL PIRKIMO DOKUMENTŲ PAAIŠKINIMO / PATIKSLINIMO Nr.1

Akcinė bendrovė „Via Lietuva“ (toliau – Perkančioji organizacija) gavo suinteresuoto tiekėjo klausimą dėl Valstybinės reikšmės rajoninio kelio Nr. 2613 Kazlų Rūda–Bagotoji ruožo nuo 1,934 iki 9,750 km kapitalinio remonto, įrengiant takus, techninio darbo projekto parengimas ir projekto vykdymo priežiūra pirkimo (CVP IS ID 2042044), (toliau – pirkimas), atliekamo tarptautinio atviro konkurso būdu.
Perkančioji organizacija teikia suinteresuoto tiekėjo klausimą ir atsakymą į jį*:
	Eil. Nr.
	Klausimas**
	Atsakymas

	1. 
	Laba diena, pateikiame klausimus dėl vykdomo pirkimo:

1. Dėl projektavimo apimties: Ar projektavimo paslaugos apima viso kelio ruožo (1,934–9,750 km) kapitalinį remontą, įskaitant važiuojamosios dalies dangą, ar tik tako, nuovažų ir su tuo susijusios infrastruktūros (pvz., šaligatvių, dviračių takų, pėsčiųjų perėjų) projektavimą?

2. Dėl eismo srautų analizės: Ar projektuotojas privalės atlikti esamų ir perspektyvinių eismo srautų analizę kaip atskirą studiją (pvz., transporto ir pėsčiųjų intensyvumo, apkrovų ir pan.), ar šiuos duomenis pateiks Užsakovas ir šių kaštų atsiradimo pasiūlyme nevertinti?

3. Dėl kelių saugumo audito ir eismo srautų analizės: Ar eismo saugumo auditą (bei srautų analizę jei bus reikalinga) užsakys ir/ar išlaidas apmokės Užsakovas atskirai?


4. Dėl pateikiamų dokumentų: Atsižvelgiant į tai, kad vykdomas tarptautinis pirkimas, prašome suteikti galimybę pašalinimo pagrindų nebuvimo bei kvalifikaciją pagrindžiančius dokumentus pateikti anglų k.
	


1. Projektavimo paslaugų apimtis apibrėžta Techninės užduoties 11.3 papunktyje.





2. Eismo srautų analizės sąlygos apibrėžtos Techninės specifikacijos 11 punkte. Esant poreikiui atlikti transporto srautų analizę, ją atlieka paslaugos Tiekėjas.



3. Kelių saugumo audito paslaugas užsako Perkančioji organizacija, kaip nurodoma Techninės specifikacijos 4.2 papunktyje. Esant poreikiui atlikti transporto srautų analizę, ją atlieka paslaugos Tiekėjas.

4. Specialiųjų pirkimo sąlygų (toliau – SPS) 6.3 p. nurodyta, kad pasiūlymas turi būti parengtas lietuvių kalba.
Jei kurie nors su pasiūlymu teikiami dokumentai parengti ne ta kalba, kuria reikalaujama, turi būti pateiktas tikslus vertimas į reikalaujamą kalbą. Perkančiajai organizacijai turint įtarimų dėl pasiūlyme pateikto dokumento vertimo kokybės ir (ar) jo atitikties dokumento originalo turiniui, perkančioji organizacija reikalauja pateikti vertimą atlikusio asmens parašu ir vertimų biuro antspaudu (jei turi) patvirtintą šio dokumento vertimą.

Atkreiptinas dėmesys, kad kaip SPS nurodyta 4.2.2 p. dokumentų, patvirtinančių pašalinimo pagrindų nebuvimą ir atitiktį kvalifikacijos reikalavimams  (jei taikoma), įskaitant reikalavimus dėl atitikties nacionalinio saugumo reikalavimams ir, jei taikoma kokybės vadybos sistemos ir (arba) aplinkos apsaugos vadybos sistemos standartų reikalavimams, Perkančioji organizacija reikalaus tik iš to tiekėjo, kurio pasiūlymas pagal vertinimo rezultatus galės būti pripažintas laimėjusiu (galimo laimėtojo).


* Pateikiami Pirkimo sąlygų paaiškinimai / patikslinimai laikomi neatsiejama Pirkimo sąlygų dalimi, ir jų nuostatos turi viršenybę prieš ankstesniuose Pirkimo dokumentuose išdėstytas nuostatas. Prašome jais vadovautis teikiant pasiūlymus.
**Čia ir kitur tiekėjo (-ų) prašymo (-ų) paaiškinti / patikslinti pirkimo dokumentus tekstas neredaguotas.

